Славица Јанешлиева

Славица Јанешлиева (1973) во Скопје, е редовен професор на Катедра по графика и трансмедиумски практики, на Факултетот за ликовни уметности, Универзитет „Св. Кирил и Методиј“ во Скопје.

 Животопис 
Дипломирала на Факултетот за ликовни уметности во Скопје, отсек графика, во класата на проф. м-р Зоран Јакимовски.
Магистрирала на истиот факултет, под менторство на проф. м-р Димитар Малиданов, на област графика.
Докторирала на Филолошкиот факултет „Блаже Конески“, под менторство на проф. д-р Владимир Мартиновски, на Катедра за компаративни студии, на тема „Интермедијалните транспозиции на книжевните дела во женското ликовно писмо кон крајот на 20-от и во 21-от век“.
Продекан на Факултет за ликовни уметности, УКИМ во Скопје.
Раководител на Катедра по графика, ФЛУ, УКИМ
Декан на Факултет за ликовни уметности, УКИМ во Скопје.
 Творештво 
Таа е визуелна уметница со изразен мултимедијален и интермедијален пристап. По образование е графичар, но нејзиниот препознатлив исказ и исклучителна дарба за визуелна нарација ги пренесува преку различни медиуми: графика, објект, уметничка инсталација, цртеж, фотографија, видео, уметничка книга итн.

Нејзините дела се изложувани на жирирани и курирани национални и меѓународни изложби низ целиот свет (28 самостојни изложби и над 270 групни изложби).  
 Награди 
Добитник е на повеќе меѓународни и национални награди и признанија, а дел од нејзиното творештво збогатува значајни колекции во земјата и странство. Живее и работи во Скопје, како редовен професор на Катедра по графика на Факултетот за ликовни уметности (УКИМ). Славица Јанешлиева

 Наводи 

Категорија:Македонски универзитетски професори
Категорија:Универзитетски професори во Македонија
Категорија:Универзитет „Св. Кирил и Методиј“ во Скопје
Категорија:Македонски ликовни уметници
Категорија:Македонски жени
Категорија:Скопјани